.us

.us er USAs nasjonale toppnivådomene (ccTLD) for internett, opprettet i 1985.

Historie
Den opprinnelige administratoren av .us var Jon Postel fra Information Sciences Institute ved University of Southern California. Han administrerte .us under en sub-kontrakt USC/ISI hadde fra SRI International (som hadde kontraktene for .us og de generiske toppnivådomenene med USAs forsvarsdepartement) og senere Network Solutions (som hadde kontraktene for .us og de generiske toppnivådomenene med National Science Foundation). Registranter kunne bare registrere tredjenivå-domener eller høyere i et geografisk og organisatorisk hierarki. De aller fleste av de geografiske subdomenene innen .us ble delegert til diverse private selskaper, og registranter ville registrere hos den delegerte administratoren for nivået de ønsket å registrere i, ikke direkte med administratoren for .us-domenet. Fra april 2002 ble imidlertid registrering direkte på andre nivå tilgjengelig. Domenet .us blir i 2008 administrert av NeuStar Inc. under en kontrakt med USAs handelsdepartement.

Registrering og bruk
Registranter av .us-domener må være innbygger eller bosatt i USA, selskap eller organisasjon registrert i USA, eller et utenlandsk selskap med tilstedeværelse i USA. De fleste registranter i landet har registrert .com, .net, .org og andre gTLD'er, i stedet for .us, som tradisjonelt har primært blitt brukt av styresmakter på delstats- og lokalnivå. På føderalt nivå brukes stort sett domenene .gov og .mil, som er reservert for bruk av UAS's regjering og militære.

Etter at .us ble offisielt åpnet som et andrenivå-domene har det blitt tatt i bruk og utviklet av mange selskaper og privatpersoner. Det nasjonale toppnivådomenet .us er ikke lenger utelukkende brukt av offentlige etater.

Andrenivå-domener på delstatsnivå
Disse er avledet fra USAs postforkortelser for statene.

 .ak.us: Alaska
 .al.us: Alabama
 .ar.us: Arkansas
 .az.us: Arizona
 .ca.us: California
 .co.us: Colorado
 .ct.us: Connecticut
 .dc.us: District of Columbia
 .de.us: Delaware
 .fl.us: Florida
 .ga.us: Georgia
 .hi.us: Hawaii
 .ia.us: Iowa
 .id.us: Idaho
 .il.us: Illinois
 .in.us: Indiana
 .ks.us: Kansas
 .ky.us: Kentucky
 .la.us: Louisiana
 .ma.us: Massachusetts
 .md.us: Maryland
 .me.us: Maine
 .mi.us: Michigan
 .mn.us: Minnesota
 .mo.us: Missouri
 .ms.us: Mississippi
 .mt.us: Montana
 .nc.us: Nord-Carolina
 .nd.us: Nord-Dakota
 .ne.us: Nebraska
 .nh.us: New Hampshire
 .nj.us: New Jersey
 .nm.us: New Mexico
 .nv.us: Nevada
 .ny.us: New York
 .oh.us: Ohio
 .ok.us: Oklahoma
 .or.us: Oregon
 .pa.us: Pennsylvania
 .ri.us: Rhode Island
 .sc.us: Sør-Carolina
 .sd.us: Sør-Dakota
 .tn.us: Tennessee
 .tx.us: Texas
 .ut.us: Utah
 .va.us: Virginia
 .vt.us: Vermont
 .wa.us: Washington
 .wi.us: Wisconsin
 .wv.us: Vest-Virginia
 .wy.us: Wyoming

Territorier og besittelser
 .as.us: Amerikansk Samoa (har også eget nasjonalt toppnivådomene: .as)
 .gu.us: Guam (har også eget nasjonalt toppnivådomene: .gu)
 .pr.us: Puerto Rico (har også eget nasjonalt toppnivådomene: .pr)
 .vi.us: De amerikanske Jomfruøyer (har også eget nasjonalt toppnivådomene: .vi)

Andre administrerte andrenivå-domener
 .dni.us: Distribuerte nasjonale institutter
 .fed.us: USAs regjering (et alternativ til .gov)
 .isa.us: Mellomdelstatlige institusjoner (brukes bare av Interstate Mining Compact Commission, www.imcc.isa.us)
 .kids.us: Innhold passende for barn under 13
 .nsn.us: Native sovereign nations (føderalt anerkjente indianerstammer)

Etter at direkte registrering av andrenivå domenenavn ble tilgjengelig i 2002, har det dukket opp enkelte andrenivå-domener som tillater uoffisielle tredjenivå-registreringer. Blant disse er blog.us til bruk for bloggere, og protozoans.us for nettsteder som egner seg for bakterier (en parodi av kids.us-domenet for barnevennlige nettsteder). Disse var ikke aktive per 2007.

Stedsbaserte navnerom
 <organisasjonsnavn>.<locality>.<delstat>.us: byer, fylker og lignende (selskaper, privatpersoner, andre)
 ci.< lokalitet >.<delstat>.us: storbyregjeringers virksomheter (subdomene under lokalitet)
 town.< lokalitet >.<delstat>.us: byregjeringers virksomheter (subdomene under lokalitet)
 co.< lokalitet >.< delstat >.us: fylkesregjeringers virksomheter (subdomene under lokalitet)
 <skolenavn>.k12.< delstat >.us: public school districts
 < skolenavn >.pvt.k12.< delstat >.us: private skoler
 < skolenavn >.cc.< delstat >.us: offentlige høyskoler (community college)
 < skolenavn >.tec.< delstat >.us: tekniske og yrkesfaglige skoler
 < biblioteknavn>.lib.< delstat >.us: delstatlige-, regionale-, by-, og fylkesbiblioteker
 <museumsnavn>.mus.< delstat >.us: museer
 <organisasjonsnavn>.cog.< delstat >.us: regjeringsråd (føderasjoner av byer eller fylker)
 < organisasjonsnavn >.dst.< delstat >.us: distrikter (regjeringsvirksomheter i distrikter eller generelle administrative distrikter)
 < organisasjonsnavn >.state.< delstat >.us: delstatsregjeringers virksomheter
 < organisasjonsnavn >.gen.< delstat >.us: generelle uavhengige enheter (grupper som ikke passer inn i kategoriene over)

Restriksjoner på bruk av .us-domener
.us krav om lokal tilstedeværelse gjør at .us-domener bare kan registreres til følgende:
 Enhver person som er innbygger eller bosatt i USA,
 Ethvert selskap eller organisasjon registrert i USA,
 Ethvert utenlandsk selskap eller organisasjon med en bona fide tilstedeværelse i USA

For å sikre at kravene oppfylles gjennomfører NeuStar ofte «stikkprøver» på registrantinformasjonen.

Det forlanges også at registranter skaffer komplett kontaktinformasjon uten utelatelser. Tilleggsinformasjon er også påkrevd.

Se også
 Domenenavn
 Landskoder (internett)
 Toppnivådomene

Eksterne lenker
 IANA .us whois informasjon
 .us Domain Registry
 .us Expiring Lists and Information
 .us domener med IP-adresser
 Management of .us Domain Name (U.S. Department of Commerce) 
 usTLD Nexus Requirements – Requirements for registrants of .us domains, Portable Document Format
 Kids.us Content Policies
 RFC 1480: The US Domain (June 1993)
 locality-based namespaces

Nasjonale toppnivådomener
USA

sv:Toppdomän#U